मुंबई. 26/11 आतंकी हमले के मास्टरमाइंड हाफिज सईद के बेटे तल्हा सईद का एक वीडियो इन दिनों सोशल मीडिया में वायरल हो रहा है। इसमें वह एनकाउंटर में मारे गए आतंकी बुरहान वानी और अंडरवर्ल्ड डॉन दाऊद इब्राहिम के सपोर्ट में नारेबाजी करता नजर आ रहा है। क्या है वीडियो में...
- सूत्रों की मानें तो 5 फरवरी को \'कश्मीर दिवस\' पर लाहौर में हाफिज सईद के सपोर्टर्स ने एक रैली की थी।
- इस रैली में भारत के मोस्ट वॉन्टेड आतंकी दाऊद इब्राहिम के सपोर्ट में नारे लगाए गए। अब इस रैली का एक वीडियो सामने आया है।
- वीडियो में हाफिज का बेटा तल्हा सईद भीड़ को भारत के खिलाफ जंग के लिए उकसा रहा है।
तल्हा ने क्या कहा वीडियो?
- इस रैली में तल्हा लोगों से पूछता है कि क्या वो पुलिस, जज या डाक्टर बनेंगे। जवाब में भीड़ कहती है, न पुलिस बनेंगे, न कलेक्टर बनेंगे, न वकील बनेंगे।
- इसके बाद तल्हा फिर पूछता है कि क्या वो दाऊद की तरह बनना चाहते हैं। इसके जवाब में भीड़ कहती है कि हां हम दाऊद बनेंगे।
- रैली में शामिल लोग ये भी कहते हैं कि हम बुरहान वानी बनेंगे।
- वीडियो में आगे तल्हा नरेंद्र मोदी के खिलाफ भी नारेबाजी करता नजर आ रहा है।
भारतीय जांच एजेंसियों ने शुरू की जांच
- इस वीडियो के सामने आने के बाद भारतीय जांच एजेंसियां हरकत में आ गई हैं।
- वो अब इस बात की जांच कर रही हैं हाफिज सईद और दाऊद इब्राहिम के बीच क्या कोई कनेक्शन है।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva